Odense Adresse-Contoirs Efterretninger, 1848-08-07
J Hamborgerblade af 2den og 3 Aug. berettes: Rigsminister Schmerling har i den tydske Rigsforsamlings Møde den 31 Juli atter taget Ordet angaaende Krigen med Danmark. Han stadfæstede nemlig, at Underhandlingerne vare afbrudte, fordi Danmark har nægtet at afslutte Vaabenstilstanden med Centralmagten. Tydskland, meente han, kan trøste sig med at have gjort det Alleryderste, som kunde bestaae med dets Ære, for at bringe en Vaabenstilstand istand. Krigen og de Offre den krævede var hidtil fornemmelig falden paa Preussen; men fra nu af maatte den være hele det tydske Riges og han opfordrede Enhver især i Forsamlingen til med Ord og Skrift at virke for Folkets Enighed i denne Sag og at oplyse det om Nødvendigheden af de tagne Forholdsregler. Hertil føiede Rigs=Krigsministeren v. Peucker endnu, at det nu var nødvendigt, at de tydske Stridskræfter sættes i en saadan Stand, at Krigen kunde føres til Ende paa en for Tydskland værdig Maade, samt at alle tydske Folkestammer nu burde deelagtiggjøres i den Hæder at kunne fægte med i den fælleds tydske Krig. Ministeriet havde ogsaa uagtet Rigsforstanderens Fraværelse, sørget for, at alle fornødne Stridskræfter skyndsomst bryde optil Krigsskuepladsen; som en Følge heraf vilde med det Allerførste østerrigske Tropper saavelsom det 7de, 8de og 9de Armeekorps tage Deel i Krigen. "Man vil vise de Danske, saaledes sluttede han under almindelig Jubel, at det enige Tydskland ikke lader sig forhaane straffet. Schott udtalte Würtembergs Beredvillighed at deeltage i Krigen. Forsamlingen forhandlede og besluttede senere angaaende et fælleds Flag, en trehovedet Ørn (den gamle Rigsørn med Omskrift Tydsk Forbund og Farverne: Schwarz-Roth-Gold), for alle tydske Skibe. Venedey androg paa, at den Kapitain som først tog et dansk Skib paa 20 Kanoner eller derover, skulde have en Præmie af 50,000 Rd., og et Skib i den tydske Marine skulde stedse opkaldes efter ham. Præsidenten spurgte under almindelig Latter, om det hastede med at afgjøre Propositionen. - Den preussiske General Below var den 30 Julii vendt tilbage fra Wien til Berlin og Dagen derpaa afgaaet til Frankfurt, for at udvirke en Fuldmagt for Preussen til umiddelbart at underhandle med Danmark, da denne Magt nu eengang paa det Bestemteste har vægret sig ved at anerkjende den provisoriske Centralmagt." - Den østerrigske Minister Dobblhof har den 29 Juli i Nationalforsamlingen i Wien afgivet den Erklæring, at Keiseren ikke var at formaae til at vende tilbage til Wien; Forsamlingen besluttede i den Anledning at sende en Adresse til Keiseren, hvori hans uopholdelige Tilbagekomst fordres. Erkehertug Johann har lagt Veien fra Wien til Frankfurt over Jnnsbruck for personlig at underrette Keiseren og Tingenes Tilstand. - Ridder Bunsen er ankommen til Berlin. - J Berlin har der nu været 4 Choleratilfælde. - Fra London meldes under 31 Julii, at det ved Ballingby i Jrland er kommet til en Konslikt med de irske Demokrater under OBrien; tre af disse, deriblandt Dillon, ere faldne O Brien selv er flygtet; Opstanden der i Egnen var foreløbig fuldkommen undertrykket. - J den franske Nationalforsamling den 31 Juli interpellerede Mauguin Regjeringen angaaende Jnterventionen i Jtalien, men Udenrigsministeren, Bastide, negtede under de nærværende kritiske Omstændigheder at give Oplysninger.